คลังร้องศปภ.กู้น้ำท่วมศูนย์ราชการ
"วิรุฬ" สั่งธนารักษ์ทำหนังสือถึง กทม. ให้สูบน้ำในคลองอีด้วนเร่งด่วน หวั่นศูนย์ราชการฯ แจ้งวัฒนะจมน้ำ
30 ต.ค. 2565

"วิรุฬ" สั่งธนารักษ์ทำหนังสือถึง กทม. ให้สูบน้ำในคลองอีด้วนเร่งด่วน หวั่นศูนย์ราชการฯ แจ้งวัฒนะจมน้ำ 
นายวิรุฬ เตชะไพบูลย์ รมช.คลัง ในฐานะกำกับดูแลงานกรมธนารักษ์ กล่าวว่า ได้สั่งการให้นายนริศ ชัยสูตร อธิบดีกรมธนารักษ์ ทำหนังสือถึงศูนย์ปฎิบัติการช่วยเหลือผู้ประสบอุทกภัย (ศปภ.) เป็นการเร่งด่วน โดยขอให้กรุงเทพมหานครรักษาระดับน้ำในคลองอีด้วนไว้ให้อยู่ในระดับต่ำกว่าปัจจุบัน 40 ซม. เพื่อป้องกันมิให้น้ำทะลักเข้าท่วมศูนย์ราชการเฉลิมพระเกียรติฯ แจ้งวัฒนะ เนื่องจากจะกระทบต่อระบบไฟฟ้า และระบบประปาที่รองรับผู้พักพิงภายในศูนย์ราชการฯ จำนวนกว่า 3,000 คน
นอกจากนี้ ยังได้ให้กรมธนารักษ์ร่วมมือกับกองทัพไทยในการป้องกันน้ำที่เอ่อล้นเข้าท่วมบริเวณถนนสายหลักของศูนย์ราชการฯ เป็นการเร่งด่วนอีกทางหนึ่งแล้ว เพื่อให้เกิดประโยชน์แก่ข้าราชการพลเรือน ข้าราชการทหาร ข้าราชการตุลาการ และผู้พักพิงในศูนย์ดังกล่าวกว่า 2 หมื่นคน